

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 9.septembrī Nr.43

Sēde sākta pulksten 8.30, sēde slēgta pulksten 9.15

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita BĒRZIŅA, Sanita RIBAKA

Darba kārtība:

1. SIA “DO 4 FUN” iesnieguma izskatīšana.

2. [..] iesnieguma izskatīšana.

3. [..] iesnieguma izskatīšana.

4. Par tirdzniecību Latgales ielā, Alūksnē

5. Par tirdzniecību Zeltiņu pagasta svētkos.

**1. SIA “DO 4 FUN” iesnieguma izskatīšana**

M.KOVAĻENKO informē, ka 04.09.2025. saņemts iesniegums no SIA “DO 4 FUN” ar lūgumu izsniegt tirdzniecības vietas atļauju pasākuma laikā 13.09.2025. īpašumā “Medņukalni”, Zeltiņu pagastā

Atklāti balsojot : “par”4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1.Izsniegt sabiedrībai ar ierobežotu atbildību “DO 4 FUN”, reģistrācijas Nr.40203290458, atļauju tirdzniecībai īpašumā “Medņukalni”, Zeltiņu pagastā, Alūksnes novadā, Alūksnē pasākuma laikā 2025.gada 13.septembrī.

1.1.Atļaujā norādīt, ka tirdzniecības veicējs:

1.1.1.ir tiesīgs veikt sabiedrisko ēdināšanas pakalpojumu;

1.1.2. tirgoties ar uzkodām, atspirdzinošiem un alkoholiskajiem dzērieniem;

1.1.3.ir atbildīgs par sadzīves atkritumu savākšanu un tirdzniecības teritorijas uzkopšanu;

1.1.4. atbrīvots no pašvaldības nodevas samaksas.

**2. [..] iesnieguma izskatīšana**

M.KOVAĻENKO iepazīstina ar [..] 02.09.2025. iesniegumu par atļaujas izsniegšanu ielu tirdzniecības organizēšanai 2025.gada 27.septembrī pagalmā pie Dārza ielas 8, Alūksnē ar lietotajām mantām

*Notiek diskusija.*

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 ”Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā” Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.4.p.,

1. Atļaut [..], personas kods [..], organizēt tirdziņu 2025.gada 27.septembrī no pulksten 10.00 līdz pulksten 14.00 ēkā Dārza ielā 8, Alūksnē un pie ēkas piegulošā teritorijā.

2. Tirdzniecības organizēšanas vietā atļauta lietotu mantu tirdzniecība.

3. Noteikt, ka tirdzniecības organizators ievēro Ministru kabineta noteikumus Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”.

4. Noteikt, ka tirdzniecības organizators ir atbildīgs par sadzīves atkritumu savākšanu un teritorijas sakopšanu pēc pasākuma.

5. Tirdzniecības organizators atbrīvots no pašvaldības nodevas samaksas.

**3. [..] iesnieguma izskatīšana**

M.KOVAĻENKO atgādina, ka pašvaldība 08.09.2025. ir noslēgusi uzņēmuma līgumu ar [..], kura ir koordinatore pašvaldības izveidotajā ielu tirdzniecības teritorijā Latgales ielā, Alūksnē. Paskaidro, ka tirgus koordinatore lūdz izsniegt 50 jaunas reģistrētas tirdzniecības atļaujas tirdzniecības veikšanai

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Sagatavot 50 (piecdesmit) numurētas atļaujas tirdzniecībai Latgales ielā, Alūksnē, Alūksnes novadā.
2. Uzdot pasākuma organizatoram izsniegt tirdzniecības vietas atļaujas, saskaņā ar normatīvajiem aktiem.
3. Pasākuma organizatoram līdz 2025. gada 3. oktobrim iesniegt Licencēšanas komisijai informāciju par izsniegtajām atļaujām.

**4. Par tirdzniecību Latgales ielā, Alūksnē**

M.KOVAĻENKO informē, ka Licencēšanas komisija pēc [..] iesnieguma 07.08.2025. sēdē piešķīra 50 (piecdesmit) numurētas atļaujas tirdzniecībai Latgales ielā, Alūksnē, Alūksnes novadā, nosakot, ka atskaite ir jāiesniedz līdz 05.09.2025. par izsniegtajām atļaujām. Informācija ir saņemta. Izsniegtas kopumā 37 tirdzniecības vietas atļaujas ar dažādiem veiktās tirdzniecības datumiem.

*Komisijas locekļi pieņem informāciju zināšanai.*

**5. Par tirdzniecību Zeltiņu pagasta svētkos**

M.KOVAĻENKO informē, ka Licencēšanas komisija 30.07.2025. sēdē piešķīra 20 (divdesmit) numurētas atļaujas tirdzniecībai Zeltiņu pagasta svētkos 2025.gada 9. un 10.augustā. Iesniegtajā informācijā minēts, ka kopumā izsniegtas 13 tirdzniecības vietas atļaujas, norādot konkrētus tirdzniecības veicējus, atgrieztas neizmantotas 7 atļaujas, iekasēta nodeva 90 EUR apmērā. Atgrieztās atļaujas tiks iznīcinātas.

*Komisijas locekļi pieņem informāciju zināšanai.*

Sēdes vadītāja M.KOVAĻENKO……………………………………….

Protokoliste, komisijas locekle E.BALANDE …………………………………………..

Komisijas locekle S.BĒRZIŅA……………………………………….........

 S.RIBAKA ……………………………………………